Narediti najbolj varen brskalnik je glavno vodilo skupine za Google Chrome.
Varen brskalnik ščiti pred grožnjami, kakršni sta lažno predstavljanje in zlonamerna programska oprema,
ki bi lahko povzročile krajo vaših gesel ali še kaj hujšega.
Peskovnik je funkcija, ki smo jo vgradili v Google Chrome, da izboljšamo njegovo varnost.
Peskovnik deluje tako:
V Chromu je vsako spletno mesto ali spletni program, ki ga odprete, ločen in
neodvisen proces.
Če na primer v treh različnih zavihkih odprete tri različna mesta, je vsak zavihek,
ki ga odprete, ločen proces.
Če se zruši en zavihek, to ne bo vplivalo na brskalnik in druge odprete zavihke.
Peskovnik ponuja zaščitno plast okoli vsakega od teh procesov. Podobno kot pravi
peskovnik, predstavlja omejeno okolje okoli vsakega procesa.
Če pomotoma odprete zlonamerno spletno mesto, ki lahko škoduje računalniku, ali celo
znano mesto, ki so ga spremenili napadalci, peskovnik brskalnika preprečuje,
da bi zlonamerna programska koda na tem spletnem mestu poškodovala računalnik.
Zlonamerna koda ostane v peskovniku, tako da ne vpliva na druge zavihke v
brskalniku ali na računalnik.
V nekem zavihku se torej lahko izvaja kaj slabega, vendar izgine, takoj ko zavihek zaprete,
ne da bi bil računalnik kakor koli ogrožen.
V Chromu so vsa spletna mesta, ki si jih ogledujete z brskalnikom, v peskovniku. So pa
tudi drugi deli brskalnika, ki s pridom uporabljajo peskovnik.
Vtičniki so dodatni programi, ki jih »vtaknete« v brskalnik, da dobite
nove funkcije. Primer pogosto uporabljenega vtičnika je Adobe Flash Player, ki omogoča prikaz
spletne vsebine kot so videi in igre. Z vtičniki lahko prikažete tudi spletne dokumente v obliki PDF.
Vtičniki se pogosto uporabljajo in ponujajo zmogljive funkcije, vendar razširjena uporaba pomeni,
da so glavna tarča varnostnih napadov pri vseh brskalnikih.
Uporabniki so še bolj izpostavljeni napadom, če ne uporabljajo najnovejših vtičnikov.
Zastareli vtičniki imajo pogosto znane ranljivosti.
Uporabnike Chroma si prizadevamo zaščititi pred varnostnimi težavami, zato smo funkcije
za prikaz vsebine Flash in PDF vgradili neposredno v peskovnik v Chromu. S tem se
izkoristi možnost za samodejno posodabljanje, ki jo ponuja Chrome, da ti vtičniki niso nikoli zastareli.
Uporabniki Chroma bodo zato vedno deležni najnovejših varnostnih popravkov
za te funkcije.
Če želite izvedeti več o brskalniku Chrome in varnosti, obiščite: google.com/chrome/security.